CELEX: 62006CA0437
Language: ro
Date: 2008-03-13 00:00:00
Title: Cauza C-437/06: Hotărârea Curții (Camera a patra) din 13 martie 2008 (cerere de pronunțare a unei hotărâri preliminare formulată de Niedersächsisches Finanzgericht — Germania) — Securenta Göttinger Immobilienanlagen und Vermögensmanagement AG/Finanzamt Göttingen (A șasea directivă TVA — Persoană impozabilă care desfășoară în același timp activități economice, taxate sau scutite, și activități neeconomice — Drept de deducere a TVA-ului aferent intrărilor — Cheltuieli în legătură cu emisiunea de acțiuni și de titluri de participare atipice — Repartizarea TVA-ului aferent intrărilor în funcție de caracterul economic al activității — Calcularea proporției deductibile)

9.5.2008   
            
            
               RO
            
            
               Jurnalul Oficial al Uniunii Europene
            
            
               C 116/7
            
         Hotărârea Curții (Camera a patra) din 13 martie 2008 (cerere de pronunțare a unei hotărâri preliminare formulată de Niedersächsisches Finanzgericht — Germania) — Securenta Göttinger Immobilienanlagen und Vermögensmanagement AG/Finanzamt Göttingen
   (Cauza C-437/06) (1)
   
   (A șasea directivă TVA - Persoană impozabilă care desfășoară în același timp activități economice, taxate sau scutite, și activități neeconomice - Drept de deducere a TVA-ului aferent intrărilor - Cheltuieli în legătură cu emisiunea de acțiuni și de titluri de participare atipice - Repartizarea TVA-ului aferent intrărilor în funcție de caracterul economic al activității - Calcularea proporției deductibile)
   (2008/C 116/11)
   Limba de procedură: germana
   Instanța de trimitere
   Niedersächsisches Finanzgericht
   Părțile din acțiunea principală
   
      Reclamantă: Securenta Göttinger Immobilienanlagen und Vermögensmanagement AG
   
      Pârât: Finanzamt Göttingen
   Obiectul
   Cerere de pronunțare a unei hotărâri preliminare — Niedersächsisches Finanzgericht — Interpretarea articolului 2 alineatul (1) și a articolului 17 alineatul (5) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1) — Emisiune de acțiuni și de titluri de participare tacite de către o societate pe acțiuni cu ocazia unei majorări de capital — Prestație efectuată cu titlu oneros în sensul articolului 2 alineatul (1) din directivă — Deductibilitate a TVA-ului condiționată de legătura directă și imediată cu activitatea economică a persoanei impozabile — Deductibilitate parțială în sensul articolului 17 alineatul (4) din directivă
   Dispozitivul
   
               1)
            
            
               Dacă o persoană impozabilă exercită în același timp activități economice, taxate sau scutite, și activități neeconomice, care nu fac parte din sfera de aplicare a Celei de a șasea directive 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare, deducerea taxei pe valoarea adăugată aferente cheltuielilor în legătură cu emisiunea de acțiuni și de titluri de participare tacite atipice nu se admite decât în măsura în care aceste cheltuieli pot fi imputate activității economice a persoanei impozabile în sensul articolului 2 alineatul (1) din directiva menționată.
            
         
               2)
            
            
               Stabilirea metodelor și a criteriilor de alocare a valorii taxei pe valoarea adăugată aferente intrărilor între activități economice și activități neeconomice în sensul celei de a șasea directive ține de puterea de apreciere a statelor membre, care, în exercitarea acestei puteri, trebuie să țină seama de finalitatea și de economia celei de a șasea directive și, astfel, să prevadă un mod de calcul care să reflecte în mod obiectiv partea reală a cheltuielilor în amonte imputată fiecăreia dintre aceste două activități.
            
         
      (1)  JO C 326, 30.12.2006.